CELEX: 52012DP0101
Language: ro
Date: 2012-03-29 00:00:00
Title: Cererea de apărare a imunității parlamentare a lui Luigi de Magistris Decizia Parlamentului European din 29 martie 2012 privind cererea de apărare a imunității și privilegiilor lui Luigi de Magistris (2011/2097(IMM))

6.9.2013   
            
            
               RO
            
            
               Jurnalul Oficial al Uniunii Europene
            
            
               CE 257/86
            
         Joi, 29 martie 2012Cererea de apărare a imunității parlamentare a lui Luigi de Magistris
   P7_TA(2012)0101
   Decizia Parlamentului European din 29 martie 2012 privind cererea de apărare a imunității și privilegiilor lui Luigi de Magistris (2011/2097(IMM))
   2013/C 257 E/12
   
      Parlamentul European,
   
               —
            
            
               având în vedere cererea de apărare a imunității, depusă de Luigi de Magistris la 11 aprilie 2011, comunicată în ședința plenară din 9 mai 2011, referitoare la procedurile pendinte la Tribunalul din Cosenza, Italia,
            
         
               —
            
            
               în urma audierii lui Luigi de Magistris, în conformitate cu articolul 7 alineatul (3) din Regulamentul de procedură,
            
         
               —
            
            
               având în vedere observațiile scrise depuse de Luigi de Magistris, în conformitate cu articolul 7 alineatul (3) din Regulamentul său de procedură,
            
         
               —
            
            
               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,
            
         
               —
            
            
               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),
            
         
               —
            
            
               având în vedere articolul 68 din Constituția Republicii Italiene,
            
         
               —
            
            
               având în vedere articolul 6 alineatul (3) și articolul 7 din Regulamentul său de procedură,
            
         
               —
            
            
               având în vedere raportul Comisiei pentru afaceri juridice (A7-0073/2012),
            
         
               A.
            
            
               întrucât un deputat în Parlamentul European, Luigi de Magistris, a solicitat apărarea imunității sale parlamentare în cadrul procedurilor aflate pe rolul unei instanțe italiene;
            
         
               B.
            
            
               întrucât cererea adresată de Luigi de Magistris se referă la o citație depusă la Tribunalul de la Cosenza în numele dr. Vincenza Bruno Bossio, care l-a acționat în justiție în legătură cu afirmațiile formulate de Luigi de Magistris în cartea sa intitulată Assalto al PM, storia di un cattivo magistrato („Atac împotriva procurorului public - povestea unui magistrat rău”), publicată în aprilie 2010;
            
         
               C.
            
            
               întrucât, conform citației, afirmațiile formulate în cartea respectivă constituie o calomnie și dau curs inițierii unei acțiuni în daune-interese;
            
         
               D.
            
            
               întrucât cartea a fost publicată într-o perioadă în care Luigi de Magistris era deputat în Parlamentul European, în urma alegerii sale în cadrul scrutinului pentru Parlamentul European din 2009;
            
         
               E.
            
            
               întrucât, în conformitate cu articolul 8 din Protocolul privind privilegiile și imunitățile Uniunii Europene, „membrii Parlamentului European nu pot fi cercetați, reținuți sau urmăriți datorită opiniilor sau voturilor exprimate în cadrul exercitării funcțiilor lor” și întrucât, în conformitate cu articolul 9 din protocol, deputații în Parlamentul European „beneficiază, pe teritoriul național, de imunitățile recunoscute membrilor Parlamentului propriei țări”;
            
         
               F.
            
            
               întrucât Luigi de Magistris face referire atât la articolul 8, cât și la articolul 9 din protocol; întrucât, având în vedere conținutul articolului 68 din Constituția Italiei, articolul 9 nu este relevant și, prin urmare, Luigi de Magistris își întemeiază cererea în mod evident doar pe articolul 8;
            
         
               G.
            
            
               întrucât, în virtutea practicii urmate în mod constant de Parlament, faptul că acțiunile în instanță au caracter de drept civil sau administrativ sau conțin anumite aspecte care intră sub incidența dreptului civil sau administrativ nu împiedică, per se, aplicarea imunității prevăzute de articolul menționat mai sus;
            
         
               H.
            
            
               întrucât, pe baza indiciilor care pot fi deduse din situația de fapt din speța menționată și după cum reiese din citație și din observațiile scrise prezentate de Luigi de Magistris Comisiei pentru afaceri juridice, afirmațiile formulate nu au o legătură directă și evidentă cu exercitarea, de către Luigi de Magistris, a mandatului său de deputat în Parlamentul European;
            
         
               I.
            
            
               întrucât Luigi de Magistris, publicând cartea în cauză, nu a acționat, prin urmare, în cadrul exercitării funcțiilor sale în calitate de deputat în Parlamentul European,
            
         
               1.
            
            
               hotărăște să nu apere imunitatea și privilegiile lui Luigi de Magistris;
            
         
               2.
            
            
               încredințează Președintelui sarcina de a transmite imediat prezenta decizie, precum și raportul comisiei competente autorității competente a Republicii Italiene și lui Luigi de Magistris.
            
         
      (1)  Cauza 101/63 Wagner/Fohrmann și Krier [1964] Repertoriu, p. 195, Cauza 149/85 Wybot/Faure și alții [1986] Repertoriu, p. 2391, Cauza T-345/05 Mote/Parlament [2008] Repertoriu, p. II-2849, Cauzele conexate C-200/07 și C-201/07 Marra/De Gregorio și Clemente [2008] Repertoriu, p. I-7929, Cauza T-42/06 Gollnisch/Parlament [2010] Repertoriu, p. II-1135 și Cauza C-163/10 Patriciello (nepublicată încă în Repertoriu).